Banket (hudobná skupina)

Banket bola slovenská hudobná skupina aktívna v rokoch 1984 – 1991. Jej hlavnou osobnosťou bol spevák Richard Müller. Patrila medzi priekopníkov syntetizátorovej elektronickej populárnej hudby na Slovensku a v Česko-Slovensku. V tomto zmysle sa dá považovať za slovenskú odpoveď na Depeche Mode.

Prvé verejné vystúpenie Banket absolvoval v roku 1984 na Bratislavskej lýre s piesňou „Nespoznaný“, ktorú spolu (v tedy ešte v nestabilnej zostave skupiny) s Müllerom nahrali Martin Karvaš a Laco Lučenič. V roku 1989 túto súťaž vyhral so skladbou „Aj ty!“. So skupinou Banket spolupracoval aj bubeník Dušan Hájek (Prúdy, Collegium musicum, Modus, Limit), gitarista Andrej Šeban ale aj Vašo Patejdl (autor jedného z naväčších hitov skupiny, skladby „Po schodoch“).

Mnohé najznámejšie a typicky „elektronické“ hity Banketu vznikli v rokoch 1984 – 1985 a neboli zaradené do debutového, už o čosi konvenčnejšieho, albumu Bioelektrovízia (1986). Prvý raz (no stále nie všetky) vyšli až na výberovom albume Banket: 1984 – 1991 v roku 1991.

 Diskografia 

 LP 
Pôvodné:
 Bioelektrovízia (1986)
 Druhá doba?! (1988)
 Vpred? (1990)
Exportné:
 Up the Stairs (1988)
Výberové:
 Banket: 1984 – 1991 (1991)
 Gold (2005)

 EP 
 001 (2011)*
 Biobonus (2011)*

(*) Súčasť boxetu Všetko (2011) Richarda Müllera.

 SP 
 Nespoznaný (1984)*
 Prečo vy ľudia XX. storočia máte vždy zachmúrené obočia? / Štrbina lásky v grafikone nesmelého muža (1985)
 Basketbal alebo ja (1985)*
 Namyslená / Espresso Tón (1986)
 Niet čím ťa klamať (1986)*
 Aj ty! / Trik (1989)

(*) Druhá strana singla patrí inému interpretovi.

Kategória:Richard Müller (spevák)
Kategória:Slovenské popové hudobné skupiny
Kategória:Hudobné skupiny z 1984
Kategória:Hudobné skupiny ukončené v roku 1991
Kategória:Slovenské new wave hudobné skupiny